[{"text_idx": "#000001", "text": "Beste uda batez oztoporik gabeko bainuetarako programez gozatuko dugu"}, {"text_idx": "#000004", "text": "Uda guztietan bezala, bi hondartzetan egoten den gogobetetasun-maila oso handia da; parte-hartzaileak oso pozik agertzen dira. Mota honetako jarduerak oso onuragarriak dira guztien gogo-aldarterako eta osasunerako. Juananek, aldirik gehien joan den gure bainularietako batek, Diario Vasco egunkarian esan zuen \u201casko eskertzen\u201d dela laguntza hori, berak \u2013eta beste hainbat pertsonak- ez dutelako erraza hondartzara joateko."}, {"text_idx": "#000005", "text": "Izan ere, bainu irisgarriak erosoak dira, eta ongizatea eta bizi-kalitate handiagoa ekartzen dute egoera arruntetan, sarbideengatik eta itsasoan sartzeak duen zailtasunarengatik, hondartzara joateko aukerarik izango ez luketen pertsonentzat. Horren erakusgarri nabaria da eskaera gero eta handiagoa izatea. Iaz, Hondarribian bakarrik, 1.000 zerbitzu baino gehiago eman ziren. Horrez gain, hondartzara baldintza berdinetan joateak eragin terapeutikoak ditu: odol-zirkulazioa aktibatzen du eta oreka, koordinazioa, motrizitatea, artikulazioen mugikortasuna eta bestelakoak lantzen laguntzen du... Sentsazio asko lotzen dira uraren grabitazio ezaren eraginari, desgaitasun motorra dutenei beraien mugimenduak hobetzen laguntzen dielako."}, {"text_idx": "#000006", "text": "Bainu egokituak olatu gutxi dauden eremuetan egiten dira, hondartza lasaietan. Gipuzkoako Gurutze Gorriak aurten \u2018lur orotako aulkiak\u2019 eta makulu urlehortarrak ditu Zarautz eta Kontxako hondartzetan. Horrez gain, irisgarritasun arazoak dituzten pertsonei bainuetan laguntzeaz arduratzen diren boluntarioak ere baditu. Sartzeko arrapalak, aldagelak, pasabideak, egoteko eremua, komuna, aulkiak eta makulu urlehortarrak, begirale espezializatuen laguntzarekin, jende guztiak bainatzeko aukera izan dezan. GKEF, Hondarribiako Udala, Gipuzkoako Foru Aldundia eta Kutxa Gizarte Ekintza dira Hondarribian \u2018oztoporik gabeko bainua\u2019 posible egiten duten erakunde nagusiak."}, {"text_idx": "#000007", "text": "\u2018Oztoporik gabeko bainua\u2019 Hondarribian, han egon ginen!"}, {"text_idx": "#000008", "text": "Bi zerbitzuak aniztasun funtzionala duten pertsonentzat dira.Doakoak dira, eta behar da, ibilgailu egokitu batek eta langile espezializatuek erabiltzailea hartu eta hondartzara eramaten dute. Interesa duten pertsonek Hondarribiko Eragozpenik gabeko bainua programaren telefonora deitu behar dute: 651 902 666, hartzeko eguna, ordua eta tokia koordinatzeko. Informazio gehiago hemen: . Gipuzkoako Gurutze Gorriak etxez etxeko zerbitzua du Donostialdean, desgaitasunen bat duten pertsonak edo agureak Kontxara joaten laguntzeko eta hondartzan bainatzeko. Bizkaian, Bidaideak elkarteak Hondartza denontzat programa kudeatzen du, eta horren bidez, Plentzia, Ereaga, Lekeitio, Zierbena eta Laidako hondartzetan aritzen da."}, {"text_idx": "#000014", "text": "\u00a1Bienvenid@ a nuestra seccio\u0301n de actualidad!"}]